Page:Ludus Coventriae (1841).djvu/145

 Maria. Et misericordia ejus a progenie in progenies, Timentibus eum.

Eliȝabeth. ȝa, the mercy of hym fro that kynde into the kynde of pes, ffor alle that hym drede now is he cum.

Maria. Fecit potenciam in brachio suo, Disspersit superbos mente cordis sui.

Eliȝabeth. The pore in his ryght arme he hath mad so, The prowde to dyspeyre and the thought of here hertys only.

Maria. Deposuit potentes de sede, Et exaltavit humiles.

Eliȝabeth. The prowde men fro hey setys put he, And the lowly upon heyth in the sete of pes.

Maria. Esurientes implevit bonis, Et divites dimisit inanes.

Eliȝabeth. Alle the pore and the nedy he fulfyllyth with his goodys, And the ryche he fellyth to voydnes.

Maria. Suscepit Israel puerum suum, Recordatus est misericordiæ suæ.

Eliȝabeth. Israel for his childe up toke he to cum, On his mercy to thynk ffor hese that be.

Maria. Sicut locutus est ad patres nostros, Abraham et semini ejus in secula.

Eliȝabeth. As he spak here to oure forfaderys in clos, Abraham and to alle hese sede of hym in this werd sa.

Maria. Gloria Patri et Filio Et Spiritui Sancto.

Eliȝabeth. Presyng be to the Fadyr in hevyn lo! The same to the Son here be so, The Holy Gost also to ken!

Maria. Sicut erat in principio, et nunc, et semper, Et in secula seculorum! Amen.

Eliȝabeth. As it was in the begynnynge and now is and xal be for evyr, And in this werd in alle good werkys to abydyn then.